aristoteles-et-corpus-aristotelicum.politica 1.1256b
νομαδικὸς λῃστρικὸς ἁλιευτικὸς θηρευτικὸς γεωργικός . οἱ δὲ καὶ μιγνύντες ἐκ τούτων ἡδέως ζῶσι , προσαναπληροῦντες τὸν ἐνδεέστερον βίον , ᾗ τυγχάνει ἐλλείπων πρὸς τὸ αὐτάρκης εἶναι , οἷον οἱ μὲν νομαδικὸν ἅμα καὶ λῃστρικόν , οἱ δὲ γεωργικὸν καὶ θηρευτικόν · ὁμοίως δὲ καὶ περὶ τοὺς ἄλλους · ὡς ἂν ἡ χρεία συναναγκάζῃ , τοῦτον τὸν τρόπον διάγουσιν . ἡ μὲν οὖν τοιαύτη κτῆσις ὑπʼ αὐτῆς φαίνεται τῆς φύσεως διδομένη πᾶσιν , ὥσπερ κατὰ τὴν πρώτην γένεσιν εὐθύς , οὕτω καὶ τελειωθεῖσιν . καὶ γὰρ κατὰ τὴν ἐξ ἀρχῆς γένεσιν τὰ μὲν συνεκτίκτει τῶν ζῴων τοσαύτην τροφὴν ὥσθʼ ἱκανὴν εἶναι μέχρις οὗ ἂν δύνηται αὐτὸ αὑτῷ πορίζειν τὸ γεννηθέν , οἷον ὅσα σκωληκοτοκεῖ ἢ ᾠοτοκεῖ · ὅσα δὲ ζῳοτοκεῖ , τοῖς γεννωμένοις ἔχει τροφὴν ἐν αὑτοῖς μέχρι τινός , τὴν τοῦ καλουμένου γάλακτος φύσιν . ὥστε ὁμοίως δῆλον ὅτι καὶ γενομένοις οἰητέον τά τε φυτὰ τῶν ζῴων ἕνεκεν εἶναι καὶ τὰ ἄλλα ζῷα τῶν ἀνθρώπων χάριν , τὰ μὲν ἥμερα καὶ διὰ τὴν χρῆσιν καὶ διὰ τὴν τροφήν , τῶν δʼ ἀγρίων , εἰ μὴ πάντα , ἀλλὰ τά γε πλεῖστα τῆς τροφῆς καὶ ἄλλης βοηθείας ἕνεκεν , ἵνα καὶ ἐσθὴς καὶ ἄλλα ὄργανα γίνηται ἐξ αὐτῶν . εἰ οὖν ἡ φύσις μηθὲν μήτε ἀτελὲς ποιεῖ μήτε μάτην , ἀναγκαῖον τῶν ἀνθρώπων ἕνεκεν αὐτὰ πάντα πεποιηκέναι τὴν φύσιν . διὸ καὶ ἡ πολεμικὴ φύσει κτητική πως ἔσται ( ἡ γὰρ θηρευτικὴ μέρος αὐτῆς ) , ᾗ δεῖ χρῆσθαι πρός τε τὰ θηρία καὶ τῶν ἀνθρώπων ὅσοι πεφυκότες ἄρχεσθαι μὴ θέλουσιν , ὡς φύσει δίκαιον τοῦτον ὄντα τὸν πόλεμον . ἓν μὲν οὖν εἶδος κτητικῆς κατὰ φύσιν τῆς οἰκονομικῆς μέρος ἐστίν , καθὸ δεῖ ἤτοι ὑπάρχειν ἢ πορίζειν αὐτὴν ὅπως ὑπάρχῃ ὧν ἔστι θησαυρισμὸς χρημάτων πρὸς ζωὴν ἀναγκαίων , καὶ χρησίμων εἰς κοινωνίαν πόλεως ἢ οἰκίας . καὶ ἔοικεν ὅ γʼ ἀληθινὸς πλοῦτος ἐκ τούτων εἶναι . ἡ γὰρ τῆς τοιαύτης κτήσεως αὐτάρκεια πρὸς ἀγαθὴν ζωὴν οὐκ ἄπειρός ἐστιν , ὥσπερ Σόλων φησὶ ποιήσας πλούτου δʼ οὐθὲν τέρμα πεφασμένον ἀνδράσι κεῖται . κεῖται γὰρ ὥσπερ καὶ ταῖς ἄλλαις τέχναις · οὐδὲν γὰρ ὄργανον ἄπειρον οὐδεμιᾶς ἐστι τέχνης οὔτε πλήθει οὔτε μεγέθει , ὁ δὲ πλοῦτος ὀργάνων πλῆθός ἐστιν οἰκονομικῶν καὶ πολιτικῶν . ὅτι μὲν τοίνυν ἔστι τις κτητικὴ κατὰ φύσιν τοῖς οἰκονόμοις καὶ τοῖς πολιτικοῖς , καὶ διʼ ἣν αἰτίαν , δῆλον . ἔστι δὲ γένος ἄλλο κτητικῆς , ἣν μάλιστα καλοῦσι , καὶ δίκαιον αὐτὸ καλεῖν , χρηματιστικήν , διʼ ἣν οὐδὲν δοκεῖ πέρας εἶναι πλούτου καὶ κτήσεως ·
Lemmas: νομαδικός λῃστρικός ἁλιευτικός θηρευτικός γεωργικός . ὁ δέ καί μείγνυμι ἐκ οὗτος ἡδύς ζάω , προσαναπληρόω ὁ ἐνδεής βίος , ᾗ τυγχάνω ἐλλείπω πρός ὁ αὐτάρκης εἰμί , οἷος ὁ μέν νομαδικός ἅμα καί λῃστρικός , ὁ δέ γεωργικός καί θηρευτικός · ὅμοιος δέ καί περί ὁ ἄλλος · ὡς ἄν ὁ χρεία συναναγκάζω , οὗτος ὁ τρόπος διάγω . ὁ μέν οὖν τοιοῦτος κτῆσις ὑπό αὐτός φαίνω ὁ φύσις δίδωμι πᾶς , ὥσπερ κατά ὁ πρότερος γένεσις εὐθύς , οὕτως καί τελειόω . καί γάρ κατά ὁ ἐκ ἀρχή γένεσις ὁ μέν συνεκτίκτω ὁ ζῷον τοσοῦτος τροφή ὥστε ἱκανός εἰμί μέχρι ὅς ἄν δύναμαι αὐτός ἑαυτοῦ πορίζω ὁ γεννάω , οἷος ὅσος σκωληκοτοκέω ἤ ᾠοτοκέω · ὅσος δέ ζῳοτοκέω , ὁ γεννάω ἔχω τροφή ἐν ἑαυτοῦ μέχρι τις , ὁ ὁ καλέω γάλα φύσις . ὥστε ὅμοιος δῆλος ὅτι καί γίγνομαι οἴομαι ὁ τε φυτόν ὁ ζῷον ἕνεκα εἰμί καί ὁ ἄλλος ζῷον ὁ ἄνθρωπος χάριν , ὁ μέν ἥμερος καί διά ὁ χρῆσις καί διά ὁ τροφή , ὁ δέ ἄγριος , εἰ μή πᾶς , ἀλλά ὁ γε πολύς ὁ τροφή καί ἄλλος βοήθεια ἕνεκα , ἵνα καί ἐσθής καί ἄλλος ὄργανον γίγνομαι ἐκ αὐτός . εἰ οὖν ὁ φύσις μηδείς μήτε ἀτελής ποιέω μήτε μάτην , ἀναγκαῖος ὁ ἄνθρωπος ἕνεκα αὐτός πᾶς ποιέω ὁ φύσις . διό καί ὁ πολεμικός φύσις κτητικός πως εἰμί ( ὁ γάρ θηρευτικός μέρος αὐτός ) , ὅς δέω χράω πρός τε ὁ θηρίον καί ὁ ἄνθρωπος ὅσος φύω ἄρχω μή ἐθέλω , ὡς φύσις δίκαιος οὗτος εἰμί ὁ πόλεμος . εἷς μέν οὖν εἶδος κτητικός κατά φύσις ὁ οἰκονομικός μέρος εἰμί , καθό δέω ἤτοι ὑπάρχω ἤ πορίζω αὐτός ὅπως ὑπάρχω ὅς εἰμί θησαυρισμός χρῆμα πρός ζωή ἀναγκαῖος , καί χρήσιμος εἰς κοινωνία πόλις ἤ οἰκία . καί ἔοικα ὁ γε ἀληθινός πλοῦτος ἐκ οὗτος εἰμί . ὁ γάρ ὁ τοιοῦτος κτῆσις αὐτάρκεια πρός ἀγαθός ζωή οὐ ἄπειρος εἰμί , ὥσπερ Σόλων φημί ποιέω πλοῦτος δέ οὐδείς τέρμα φαίνω ἀνήρ κεῖμαι . κεῖμαι γάρ ὥσπερ καί ὁ ἄλλος τέχνη · οὐδείς γάρ ὄργανον ἄπειρος οὐδείς εἰμί τέχνη οὔτε πλῆθος οὔτε μέγεθος , ὁ δέ πλοῦτος ὄργανον πλῆθος εἰμί οἰκονομικός καί πολιτικός . ὅτι μέν τοίνυν εἰμί τις κτητικός κατά φύσις ὁ οἰκονόμος καί ὁ πολιτικός , καί διά ὅς αἰτία , δῆλος . εἰμί δέ γένος ἄλλος κτητικός , ὅς μάλα καλέω , καί δίκαιος αὐτός καλέω , χρηματιστικός , διά ὅς οὐδείς δοκέω πέρας εἰμί πλοῦτος καί κτῆσις ·